
“L/MVV /MM6) VV0CჩL8ხ“ 


შვილად აყვანის საიდუმლოების დაცვესთან დაკავშირებული 
პრობლემები სამოქულაქო სამუეურთალში 


ანი გოცირიძე 
თბილისის სააპელაციო სასამართლოს მოსამართლის თანაშემწე, სამართლის მაგისტრი 


სუეკვენძო სიტყვები: შვილება, საიდუმლოება, დაცვა 


შესავალი 


შვილად აყვანის პროცესის ერთ-ერთი 
ყველაზე საინტერესო და საკვანძო საკითხია 
შვილად აყვანის კონფიდენციალობის და- 
ცვა როგორც ეროვნულ დონეზე, ისე საერთა- 
შორისო სტანდარტების გათვალისწინებით. 
თუმცა, ცხადია, ჯერ აუცილებელია მოკლედ 
შვილად აყვანის წესისა და პირობების განსა- 
ზღვრა, შემდეგ კი ლოგიკურად ადვილი იქნე- 
ბა უშუალოდ შვილად აყვანის საიდუმლოების 
არსისა და მისი დაცვის თავისებურებების და- 
დგენა. 

როგორც შიდა კანონმდებლობიდან ჩანს, 
შვილებისთვის ბევრი შეზღუდვაა დაწესე- 
ბული, რის გამოც ვერ ხერხდება საკითხის 
სწრაფად მოგვარება, ამან კი შეიძლება ბა- 
ვშვის ფსიქიკურ მდგომარეობაზე უარყოფი- 
თი გავლენა იქონიოს. მართალია, კანონით 
დადგენილია ამკრძალავი წესები, სისხლის- 
სამართლებრივი პასუხისმგებლობა შვილად 
აყვანის საიდუმლოების გამჟღავნებისთვის, 
მაგრამ საყურადღებოა პრობლემის სოცია- 
ლურ-ფსიქოლოგიური საფუძვლები, კერძოდ, 
როგორ აისახება ნაშვილებზე კონფიდენცი- 
ალობის დაცვა და რამდენად არის მნიშვნე- 
ლოვანი ბავშვის შვილად აყვანის ფაქტის 
დამალვა მისი ფსიქოლოგიური მდგომარე- 
ობის გათვალისწინებით. ასევე, უნდა განისა- 
ზღვროს, რა გავლენა აქვს შვილად აყვანის 
ფაქტის გამჟღავნებას მშვილებლისა და ნა- 
შვილების ურთიერთობაზე. აქ შესასწავლია 
პრობლემის ორგანიზაციული საკითხები, 
მოცდის პერიოდის შემცირების ასპექტი და 
სხვა. ამდენად, საკითხი მოიცავს, გარდა სა- 


მართლებრივისა, ფსიქოლოგიურ ასპექტებ- 
საც. შესაბამისად, საინტერესოა პრობლემის 
გაანალიზება ბავშვის უფლებათა კოდექსთან 
მჭიდრო კავშირში. ამ კონტექსტში კვლევის 
მიზანია შვილად აყვანის საიდუმლოების და- 
ცვის თავისებურებების შესწავლა საქართვე- 
ლოს სამოქალაქო კანონმდებლობის მიხედ- 
ვით. 

ამასთან, თემა განსაკუთრებით აქტუა- 
ლურია საერთაშორისო კონტექსტის გათვა- 
ლისწინებით, შესაბამისად, აუცილებელია 
შვილად აყვანის საიდუმლოების დაცვის სა- 
ერთაშორისო სტანდარტების დადგენა. გა- 
სარკვევია, რამდენად არის შვილად აყვანის 
საიდუმლოების დაცვის შესახებ ეროვნული 
კანონმდებლობა საერთაშორისო ხელშეკრუ- 
ლებებთან შესაბამისობაში, აღიარებულია თუ 
არა ბავშვის ოჯახში აღზრდისა და მისი ინტე- 
რესების უზრუნველყოფის პრინციპები. 

გარდა ამისა, შეიცვალა შვილად აყვა- 
ნის კონფიდენციალობის დაცვის წესები სა- 
მოქალაქო კოდექსსა და კანონში „შვილად 
აყვანისა და მინდობის აღზრდის შესახებ“. 
შესაბამისად, საჭიროა ამ ცვლილებების სა- 
ფუძვლის შესწავლა, რათა გამოიკვეთოს 
მათი უარყოფითი და დადებითი ასპექტები. 
ამ საკანონმდებლო ცვლილებების მიუხედა- 
ვად, პრობლემები მაინც იკვეთება, რის გა- 
მოც აუცილებელია ნორმატიული აქტების თუ 
ცვლილებების გამოკვლევა. ამდენად, აღნიშ- 
ნულ კვლევას აქვს როგორც თეორიული, ისე 
პრაქტიკული მნიშვნელობა. 


უწ”. 81 ი შის 


შვილად აქჭვანის ურსი დაე 
კონსტიტუციური სიწყისი 


საქართველოს სამოქალაქო კოდექსის 
(სსკ-ის) 1239-ე მუხლის თანახმად, მშვილე- 
ბელსა და ნაშვილებს შორის წარმოშობილი 
ურთიერთობა უთანაბრდება ბიოლოგიურ 
მშობლებსა და შვილებს შორის ურთიერთო- 
ბას. შესაბამისად, შვილად აყვანა არის იუ- 
რიდიული ფაქტი, რომელიც მშვილებლებსა 
და ნაშვილებს შორის ისეთივე საოჯახო-სა- 
მართლებრივ უფლება-მოვალეობებს წარმო- 
შობს, როგორიც ბიოლოგიურ მშობლებსა და 
შვილებს შორის არსებობს. ამდენად, ბიოლო- 
გიურ მშობლებთან ნაშვილებისა და მისი შთა- 
მომავლობის ურთიერთობა ნათესავებთან 
როგორც პირადი, ისე ქონებრივი თვალსა- 
ზრისით უთანაბრდება მშვილებლის შთამო- 
მავლობით ნათესავებს. ამიტომ შვილებისას 
ნაშვილებს ერთმევა ყოველგვარი პირადი და 
ქონებრივი უფლებები ბიოლოგიური მშობლე- 
ბისა და წარმოშობით ნათესავების წინაშე 
(სსკ. 1260-ე მუხლი).' 

ზოგადად, შვილად აყვანის ინსტიტუტის მი- 
ზანია ბავშვის უპირატესი ინტერესი, რომლის 
განვითარებისთვის აუცილებელია ოჯახში აღ- 
ზრდა. რაც შეეხება შვილად აყვანის შესახებ 
გადაწყვეტილებას, ამის უფლებამოსილება 
აქვს მხოლოდ სასამართლოს. ამასთან, შვი- 
ლება დასაშვებია მეუღლეების მიერ ურთიე- 
რთშეთანხმების საფუძველზე. ასევე კანონი 
კრძალავს ერთნაირსქესიანი პირების მიერ 
ბავშვის აყვანას, შვილად აყვანას ნათესა- 
ვების მიერ, თუ ისინი მეუღლეები არ არიან, 
ან რეგისტრირებულ ქორწინებაში არ არიან 
სხვადასხვა სქესის წარმომადგენლები. თუ- 
მცა კანონით დაიშვება, რომ ბავშვი იშვილოს 
ერთმა ადამიანმა, თუ ის აკმაყოფილებს კა- 
ნონის მოთხოვნებს. აქვე გასათვალისწინებე- 
ლია, რომ ასაკობრივად მშვილებელსა და 
გასაშვილებელ ბავშვს შორის სხვაობა უნდა 
იყოს სულ მცირე 16 წელი, 10 წლამდე ბავშვის 
გაშვილებისას კი დადგენილია ზედა ზღვა- 
რი: დაუშვებელია მაქსიმალური ასაკობრი- 
ვი სხვაობა 49 წელს აღემატებოდეს. თუმცა 
კანონი ორივე შემთხვევაში უშვებს გამონა- 





1 ნადიბაიძე, ლ., 1998. შვილად აყვანის სამარ- 
თლებრივი პრობლემები, საკანდიდატო დისერტა- 
ცია, თბილისი, გვ. 143. 


კლისს, ბავშვის ინტერესების გათვალისწინე- 
ბით. გამონაკლისი ეხება და ეს შეზღუდვები 
არ მოქმედებს შვილად აყვანის უპირატესი 
უფლების მქონე პირის მიმართ.2 

ბულგარეთის კანონმდებლობით მშვილე- 
ბელი უნდა იყოს სულ მცირე 25 წლის, მშვი- 
ლებლსა და ნაშილებს შორის სხვაობა კი 
– მინიმუმ 15 წელი. ამასთან, მშვილებელი 
უნდა იყოს ჰეტეროსექსუალი დაქორწინებუ- 
ლი წყვილი, თუმცა, მარტოხელა მშობელსაც 
შეუძლია ბავშვის შვილება, მაგრამ არსებობს 
შეზღუდვები შვილად აყვანაზე გარკვეული 
დაავადებების მქონე პირთათვის. აგრეთვე 
მშვილებელი არ უნდა იყოს ნასამართლევი.3 

ბავშვისუპირატესიინტერესიდან გამომდი- 
ნარე, ვფიქრობ, შვილად აყვანის საქმეებთან 
დაკავშირებით საქართველოს სამოქალაქო 
საპროცესი კოდექსი დახვეწას საჭიროებს იმ 
კუთხით, რომ უნდა დაინიშნოს გამოსაცდელი 
ვადა სასამართლოს საბოლოო გადაწყვეტი- 
ლების გამოტანამდე. ევროპის არაერთ ქვე- 
ყანაშია დაწესებული გამოსაცდელი ვადა. მა- 
გალითად, საფრანგეთში ეს ვადა შეადგენს 6 
თვეს, იტალიაში – ერთ წელს. ამ გზით გაირ- 
კვევა, რამდენად შეძლებს პოტენციური მშვი- 
ლებელი თავისი მოვალეობების შესრულე- 
ბას, ასევე, რამდენად შეეწყობიან ნაშვილები 
და პოტენციური მშვილებელი ერთმანეთს და 
სხვა. 

თუ დავუკვირდებით კონსტიტუციას, აქ 
რამდენიმე მუხლი შვილად აყვანას ეხება. 
მაგალითად, კონსტიტუციის მე-15 მუხლით 
უზრუნველყოფილია პირადი სფერო, რომე- 
ლიც შვილად აყვანის საიდუმლოების დაცვა- 
საც მოიაზრებს ერთ-ერთ ასპექტად. ამავე 
დროს, კონსტიტუციის 17-ე მუხლი აღიარებს 
ინფორმაციის მიღებისა და გავრცელების 
თავისულების ზოგად კონცეფციას, რომელიც 





2 შენგელია, რ., 2001. 1239-ე მუხლის კომენტარი წიგნ- 
ში: „სსკ-ის კომენტარი“, წიგნი მე-5, მთ. რედაქტორი: 
ჭანტურია ლ., თბილისი, გვ. 244-245. 
ბის შესახებ იხ. <ჩხLწი://MVVVV.იმIIIმ0ი6იL.C6/თლ/მ10X/ 
ძ0V0I0მძL1106/3243 1/5VIIმ2ძ მVVმიმ 5მ7ILVმI9მI6115 _ 
ძVC6Vი6ხ51.I0LCL > | Lმ5( §60ი 5.03.2021|. 
კუხიანიძე, ქ., 2015. შვილად აყვანასთან დაკავში- 
რებული ზოგიერთი პრობლემის შესახებ., თბ., 1-10 
<ხ(ნწი0§://0)0სLიმ19.მ(§ს.=6/ცL552015/010სLიმI/02მ00L§5/ 
MX0IV0VIმ0102CILC(CVმიM.0ძ1> | L85( §6ცი 20.02.20211. 

§ 8ცხლცი Vმი C. 1998. Iი(დIიმ(1I0ი81 სI0CV9ი10%L§ 00 Cჩ1IძI6ი 
– 50000ძ Lძ1I0I0%, L0იძიჯ, 67. 

დაკონკრეტული იყო სამოქალაქო კოდექსში 
2017 წლის 4 მაისის ცვლილებამდე. კერძოდ, 
სსკ-ის 1263-ე მუხლი შეეხებოდა შვილად 
აყვანის შესახებ ცნობების შეკრებასა და გა- 
მოქვეყნების დაუშვებლობას მშვილებლის 
თანხმობის გარეშე, აგრეთვე პასუხისმგებ- 
ლობის დაკისრებას იმ პირისთვის, რომელიც 
მშვილებლის ნება-სურვილის გარეშე გაამ- 
ჟღავნებდა შვილად აყვანის ფაქტს.5 ამჟამად 
რადგან ეს ნორმა სამოქალაქო კოდექსიდან 
ამოღებულია, პირის ინტერესების დაცვის 
ერთ-ერთი ხერხი უნდა იყოს კონსტიტუციის 
ზოგადი ნორმის გამოყენება. კონსტიტუცია 
კონფიდენციალურად თვლის ისეთ ინფორ- 
მაციას, რომლის გავრცელებითაც შესაძლოა 
არსებითი ზიანი მიადგეს სახელმწიფოს თუ 
კერძო პირებს. თუმცა, ვინაიდან ინფორმა- 
ციის მიღების უფლება არაა აბსოლუტური, ის 
შეიძლება შეიზღუდოს კანონით გათვალისწი- 
ნებულ შემთხვევებში. შვილად აყვანის დროს 
კი, ეს უფლება იზღუდება სხვათა უფლებების 
დაცვისა და კონფიდენციალური ინფორმაცი- 
ის გამჟღავნების თავიდან აცილების მიზნით 
(საქართველოს კონსტიტუციის მე-9 მუხლი).” 
ამასთან, კონსტიტუციის 18-ე მუხლი იცავს 
კონფიდენციალურ ინფორმაციას. შესაბამი- 
სად, ვინაიდან შვილად აყვანის საიდუმლო- 
ება, თავის მხრივ, მოიაზრებს კონფიდენცია- 
ლურ ცნობებს, კონსტიტუციაც იცავს შვილად 
აყვანის საიდუმლოებას, როგორც ერთ-ერთ 
კონფიდენციალურ სფეროს. ასევე, კონსტი- 
ტუციის 30-ე მუხლის მე-2 პუნქტით უზრუნვე- 
ლყოფილია დედათა და ბავშვთა უფლებები, 
ასევე, კონსტიტუციით დაცულია ოჯახი და 
მისი კეთილდღეობა. ეს ჩანაწერი ზოგადი 
ხასიათისაა და ვინაიდან სახელმწიფო თანა- 
ბრად იღებს ზრუნვის ვალდებულებას ყველა 
ოჯახზე, შესაბამისად, იცავს კიდეც ყველა დე- 
დისა და ბავშვის უფლებებს.! მართალია, კო- 
ნსტიტუციაში ნახსენებია ტერმინები „დედა“, 





6 საქართველოს სამოქალაქო კოდექსიდან 1263-ე 
მუხლი ამოღებულია 2017 წლის 4 მაისის ცვლილე- 
ბით, M9748-IIს. 

2 ზოიძე, ბ., 2013. საქართველოს კონსტიტუციის 
კომენტარი თავი მეორე. საქართველოს მოქალა- 
ქეობა. ადამიანის ძირითადი უფლებანი და თავი- 
სუფლებანი, თბილისი, გვ. 276. 

გ ქანთარია, ბ., 2013. საქართველოს კონსტიტუციის 
კომენტარი თავი მეორე. საქართველოს მოქალა- 
ქეობა. ადამიანის ძირითადი უფლებანი და თავი- 
სუფლებანი, თბილისი, გვ. 449. 


„ბავშვი“ და „ოჯახი“, მაგრამ ისინი უნდა მო- 
იცავდეს ნაშვილებს, მშვილებელსაც და მათ 
შორის წარმოშობილ საოჯახო ურთიერთო- 
ბებსაც?შ, რადგან სსკ-ის 1239-ე მუხლით მშვი- 
ლებლისა და ნაშვილების ურთიერთობა უთა- 
ნაბრდება ბიოლოგიურ მშობელსა და შვილს 
შორის ურთიერთობას. 

ასევე კონფიდენციალურ ინფორმაცი- 
ას ეხება საქართველოს კონსტიტუციის 18-ე 
მუხლი, რომლის მეორე პუნქტის თანახმად, 
ოფიციალურ ჩანაწერებში არსებულ ინფორ- 
მაციაზე ნებისმიერ პირს არ უნდა მიუწვდე- 
ბოდეს ხელი თვით ამ ადამიანის თანხმობის 
გარეშე. აქ დაცული სიკეთეა ადამიანის კერ- 
ძო ცხოვრების ხელშეუხებლობა და პირადი 
მონაცემების საიდუმლოება, რომელიც ეხე- 
ბა ძირითად უფლებას, მოითხოვოს ოფიცი- 
ალურ ჩანაწერებში მის ჯანმრთელობასთან, 
ფინანსებსა და სხვა კერძო საკითხებთან და- 
კავშირებით მონაცემების დაცვა. ამ უფლე- 
ბას შეესაბამება სახელმწიფოს მოვალეობა, 
უზრუნველყოს ასეთი მონაცემების ხელმიუ- 
წვდომლობა, გარდა კონსტიტუციით დადგე- 
ნილი გამონაკლისისა.” ამდენად, ვინაიდან 
კერძო საკითხი შვილად აყვანასაც უკავშირ- 
დება, ეს მუხლიც შვილების საიდუმლოების 
დაცვის გამოვლინებაა. 


შვილად აქჭვანის სეიდუმლოების 
ურსი სეუმოქალაქო სუმაერთლის 
მიხედვით 


შვილად აყვანა ყოველთვის დაფარული 
იყო როგორც ბავშვისთვის, ისე საზოგადოე- 
ბისთვის. ამასთან, ხშირია შემთხვევები, რო- 
დესაც შვილად აყვანის კონფიდენციალობის 
დაცვის მიზნით, ქალები ახდენენ ფეხმძიმო- 
ბისა და სამშობიაროდან გაწერის ფაქტის 
იმიტაციას, რათა თვით უახლოესმა ნათე- 
სავებმაც კი არ იცოდნენ ბავშვის შვილების 
თაობაზე.“ ასეთმა ფაქტებმა პრაქტიკიდან 
ასახვა ჰპოვა თეორიაში, რამაც გამოიწვია 
თავდაპირველად რომანულ-გერმანულ სამა- 





9 ბიჭია, მ., 2019. ფაქტობრივი საოჯახო ურთიერთო- 
ბების სამართლებრივი მნიშვნელობა, „სამართა- 
ლი და მსოფლიო“, M11, გვ. 30. 

10 IL იიიი0ისნცსმ, #. L., 2014. LII006IICM0I 0C66CI6C9CII% 1 მIM0ინI 
VCხI008IIC9II9 ი06660L%მ. =M000MMიMმ. IM0მ80. 1II6C9მIნ. 
ცსც6თღიყიი IC -5II. M91(16), 37-43. 

რთლის სისტემაში ნორმების ჩამოყალიბება, 
ხოლო შემდგომ საქართველოს კანონმდებ- 
ლობაშიც დაიკავა თავისი ადგილი. დღევა- 
ნდელი საქართველოს სამოქალაქო კანონ- 
მდებლობა არეგულირებს როგორც შვილად 
აყვანის შესახებ ცნობების გამოქვეყნების და- 
უშვებლობას, ისე ადგენს შვილების ფაქტის 
კონფიდენციალობის უზრუნველოყოფის სა- 
შუალებებს.1 

საერთოდ, პირადი ცხოვრების უფლებაში 
მოიაზრება ადამიანის პირადი სფერო, რო- 
მელშიც მას შეუძლია იცხოვროს ისე, როგო- 
რც სურს და საჯაროობისგან დაცულად.?? შე- 
საბამისად, შვილად აყვანის საიდუმლოების 
ცნების განსაზღვრისთვის უნდა დადგინდეს, 
რა მოიაზრება კერძო ცხოვრებაში, რადგან 
შვილად აყვანის საიდუმლოება მიიჩნევა კერ- 
ძო ცხოვრების ელემენტად. უფრო ზუსტად 
რომ ითქვას, კერძო ცხოვრება ფართო ხასი- 
ათისაა და მასში შედის ინტიმური, ქონებრი- 
ვი, საოჯახო და სხვა სფეროები. საიდუმლო 
ინფორმაცია, თავის მხრივ, ხელშეუხებელ ინ- 
ფორმაციასაც გულისხმობს. პირადი ცხოვრე- 
ბა კი შეიძლება ჩაითვალოს საიდუმლოებათა 
ერთობლიობად, სადაც შვილად აყვანის სა- 
იდუმლოებას ერთ-ერთი უმნიშვნელოვანესი 
ადგილი უჭირავს. ამიტომ შვილად აყვანის 
საიდუმლოება პირად ცხოვრების შემადგე- 
ნელი ნაწილია... ესაა სწორედ სფერო, რო- 
მელიც არ არის საჯარო და გამოხატება არა- 
საჯარო საწყისებზე აგებულ ურთიერთობის 
თავისუფლებაში,“ სადაც პირების ან სოცია- 
ლური ინსტიტუტების მხრიდან მართლსაწინა- 
აღდეგო ჩარევა დაუშვებელია." 





11 მამულაშვილი, მ., 2014. შვილად აყვანა (შედარე- 
ბით-სამართლებრივი ანალიზი) დისერტაცია, 
თბილისი, გე. 23. 

12 საქართველოს უზენაესი სასამართლოს სამოქა- 
ლაქო, სამეწარმეო და გაკოტრების საქმეთა პა- 
ლატის 2003 წლის 24 აპრილის გადაწყვეტილება ( 
3კ/ 1240-02). 

13 ბიჭია, მ., 2012. პირადი ცხოვრების დაცვა საქა- 
რთველოს სამოქალაქო სამართლის მიხედვით, 
თბილისი, გვ. 74. 

14 LICIიVXI00I, IL. 1989. 
8M6IIIმ16II6C01 88, M,., 7-8. 

I5 ბიჭია, მ., 2016. შვილად აყვანის საიდუმლოების სა- 


ჰხიყინმ#% XXI3Iს, II0C)ICIIნI 


მოქალაქოსამართლებრივი დაცვა (თეორიის და 
პრაქტიკის ანალიზი ), გორის სახელმწიფო სასწა- 
ვლო უნივერსიტეტის მერვე საერთაშორისო სამეც- 
ნიერო კონფერენციის მასალები: „განათლება XXI 
საუკუნეში“, გორი, გვ.351. 


კანონმდებელმა რომ დაიცვას პირი კერძო 
ცხოვრების დარღვევისგან, შეიმუშავა კონ- 
კრეტული მუხლები, რომლებიც ზოგადად იცა- 
ვს პირად ცხოვრებას. ეს მუხლები გვხვდება 
როგორც კონსტიტუციაში, ისე საქართველოს 
კანონით „შვილად აყვანასა და მინდობით 
აღზრდის შესახებ“, ასევე სსკ-ის 1263-1264-ე 
მუხლები ეხებოდა შვილად აყვანის საიდუმ- 
ლოების დაცვას, მაგრამ 2017 წლის საკანონ- 
მდებლო ცვლილლებები ამ მუხლებსაც შეეხო 
და სრულად იქნა ამოღებული. სავარაუდოდ, 
ეს გამოწვეული იყო კერძო ცხოვრების კონ- 
სტიტუციის დაცულობის მაღალი სტანდარტით 
და იმით, რომ 2017 წლის „შვილად აყვანასა 
და მინდობით აღზდის შესახებ“ კანონი უფრო 
აკოკრეტებს შვილად აყვანის საიდუმლოების 
ცნებას და სუბიექტთა წრეს. შესაბამისად, სა- 
მოქალაქო კოდექსში დასახელებული მუხლე- 
ბის დატოვების აუცილებლობა არ იყო. 

შვილად აყვანის საიდუმლოება რომ არ 
იქნეს დარღვეული, დაცული უნდა იყოს ისე- 
თი ინფორმაცია, რომელიც წარმოადგენს პი- 
რად მონაცემებს და ჩანაწერებს ბიოლოგიურ 
მშობელზე, დაბადების ნამდვილ ადგილსა და 
თარიღზე. კონფიდენციალური ინფორმაციის 
უზრუნველყოფის საშუალებები შეიძლება გა- 
მოიხატოს შემდეგ მოქმედებებში: მშვილებ- 
ლის თხოვნით ნაშვილები ბავშვის დაბადე- 
ბის ადგილის, თვისა და რიცხვის შეცვლაში. 
ეს წესი მშვილებელს აძლევს შესაძლებლო- 
ბას, დაბადების აქტის ჩანაწერში მიეთითოს 
ნაშვილების ადრინდელი გვარი და სახელი.15 
ისინი აერთიანებს ისეთ მონაცემებს, რო- 
მელთა დახმარებითაც შეიძლება ფიზიკური 
პირის (ნაშვილების) იდენტიფიკაცია და, შე- 
საბამისად, მათი სათანადოდ შენახვა კონ- 
ფიდენციალობის დაცვას უზრუნველყოფს.?7 
დღეს კანონი „შვილად აყვანას და მინდობით 
აღზრდის შესახებ“ ადგენს, რომ დაბადების 





16 საქართველოს სამოქალაქო კოდექსის 1264-ე მუ- 
ხლის (საქართველოს 2017 წლის 4 მაისის ცვლი- 
ლება, M9748-IIს) შესახებ იხ. ჭანტურია ლ. 2000. სა- 
ქართველოს სამოქალაქო კოდექსის კომენტარი, 
წიგნი მე-5, საოჯახო და მემკვიდრეობის სამართა- 
ლი, თბილისი, გვ. 281. 

17 პერსონალურ მონაცემეთან დაკავშირებით ბი- 
ჭია, მ.,2017. პერსონალური მონაცემების კერძო- 
სამართლებრივი დაცვის პრობლემა ინტერნეტ- 
სამყაროში, VIII საერთაშორისო სამეცნიერო 
პრაქტიკული კონფერენციის „ინტერნეტი და სა- 
ზოგადოება“ მასალები, ქუთაისი, გვ. 35-42. 


უწ ს'წ. ს 81 ი I შის 


თარიღად შეიძლება მითითებულ იქნეს ნების- 
მიერი თარიღი." აქვე კარგი იქნება, კანონით 
განისაზღვროს, რა ვადით ინახება ნაშვილე- 
ბის შეცვლილი მონაცემები. 

ნაშვილების დაბადების ადგილის და თა- 
რიღის შეცვლა ხდება მხოლოდ გამონაკლი- 
სი წესით და ის უნდა იყოს შვილად აყვანის 
საიდუმლოების დაცვის ერთ-ერთი უძირი- 
თადესი გარანტი, ეს უნდა იქნეს აღნიშნული 
სასამართლო გადაწყვეტილებაშიც. თუმცა 
მონაცემების შეცვლა არ ნიშნავს ნამდვილი 
მონაცემების განადგურებას. რეგისტრაციის 
წიგნში, სადაც გაკეთებული ჩანაწერით შვი- 
ლად აყვანის ფაქტი დასტურდება, მიეთითება 
დაბადების ნამდვილი ადგილი და თარიღი. 
თუმცა შვილად აყვანის საიდუმლოების შემ- 
ცველი ინფორმაცია შესაძლოა გამჟღავნდეს. 
ეს დამოკიდებულია მშვილებლის თხოვნა- 
ზე (თუ ნაშვილებს 18 წელი არ შესრულებია), 
ან ნაშვილების ნებაზე (თუ ის სრულწლოვა- 
ნი გახდა). კანონით დაიშვება ნაშვილების 
ნამდვილი მონაცემების აღდგენაც. არას- 
რულწლოვანი ნაშვილებისას, მშობლის თა- 
ნხმობასთან ერთად, აუცილებელია 10 წელს 
მიღწეული პირის თანხმობაც.!? შვილად აყვა- 
ნის მონაცემების გამოაშკარავებამ შეიძლება 
გამოიწვიოს ნაშვილების მორალურ-ფსიქიკუ- 
რი ტრავმა. ამიტომ ამ საიდუმლოების ფაქტის 
დაცულობას დიდი მნიშვნელობა აქვს. 

დღესდღეობით საქართველოს კანონის 
„შვილად აყვანისა და მინდობით აღზრდის 
შესახებ“ 65-ე მუხლის მე-2 ნაწილი ადგენს, 
რომ შვილად აყვანის პროცედურაში მონა- 
წილე ნებისმიერმა პირმა უნდა შეინახოს სა- 
იდუმლოდ შვილად აყვანის პროცედურის გა- 
ნხორციელების ნებისმიერ ეტაპზე მიღებული 
ინფორმაცია.2. ამასთან, პირადი ცხოვრების 
საიდუმლოების სფეროში შეჭრა დასაშვებია 
მშვილებლის მხრიდან, თუ შვილებამდე მან 
მიიღო ბავშვის პირად მონაცემებზე ინფორ- 
მაცია. ასევე, ნაშვილებს შეუძლია თვითგა- 
მორკვევის მიზნით მონაცემების მოძიება, თუ 





18 საქართველოს კანონი „შვილად აყვანასა და მი- 
ნდობით აღზრდის შესახებ“, M9885, 04/05/2017 

19 ბიჭია, მ., 2012. პირადი ცხოვრების დაცვა საქა- 
რთველოს სამოქალაქო სამართლის მიხედვით, 
თბილისი, გვ. 284. 

20 საქართველოს კანონი „შვილად აყვანასა და მი- 
ნდობით აღზრდის შესახებ“, მუხლი 65. 746-IIს, 
21.05.2020 


მან მიიღო ბიოლოგიური მშობლების თანხმო- 
ბა. მაგრამ არსებობს შეზღუდვა, რომელიც 
გულისხმობს თანხმობის აუცილებლობას 
მშვილებლისა და ბიოლოგიური მშობლები- 
სა. ნაშვილებს სააგენტო არ მიაწვდის მისი 
მშობლების მაიდენტიფიცირებელ მონაცე- 
მებს, თუ არსებობს ბიოლოგიური მშობლე- 
ბის წინააღმდეგობა ამის შესახებ. ასევე, თუ 
თავიდანვე არ სურდა ბიოლოგიურ მშობელს 
თავისი მაიდენტიფიცირებელი მონაცემების 
გამჟღავნება მომავალში და ამის შესახებ 
უარი განაცხადა.?2" 

შვილად აყვანის საიდუმლოების უზრუნ- 
ველსაყოფად მსოფლიოს თითქმის ყველა 
ქვეყანაში შვილად აყვანის შესახებ სასამა- 
რთლო განხილვები მიმდინარეობს დახურულ 
სხდომებზე. საქართველოს კანონი „შვილად 
აყვანისა და მინდობით აღზრდის შესახებ“ 
61-ე მუხლის მე-10 პუნქტის თანახმად, შვი- 
ლად აყვანის საქმე დახურულ სხდომაზე უნდა 
იქნეს განხილული, გამონაკლისია მხარეე- 
ბის მოთხოვნა – საქმე განხილულ იქნეს ღია 
სხდომაზე. ანალოგიური ჩანაწერია ასევე უკ- 
რაინის ქორწინებისა და საოჯახო კოდექსში, 
თუმცა 95-ე მუხლი აწესებს გამონაკლისსაც: 
აქ შვილების საიდუმლოება არ ვრცელდება 
უცხოელი მოქალაქეების მიერ გაშვილების 
შემთხვევაზე.2? 


უადამიანის უფლებეთა ევროპული 
სასამირთლოს პრაქტიკე დი ბავშვის 
უფლებათა კოდექსი 


ადამიანის უფლებათა ევროპული სასამა- 
რთლო ნათლად მიუთითებს, რომ ბავშვთან 
დაკავშირებული ნებისმიერი გადაწყვეტი- 
ლება უნდა იქნეს მითებული ისე, რომ გადა- 
მწყვეტი მნიშვნელობა მიენიჭოს ბავშვის სა- 
უკეთესო ინტერესებს. გადაწყვეტილების 
მისაღებად უმთავრესი უნდა იყოს ბავშვის სა- 
უკეთესო ინტერესები.2 





21 იქვე. 
22 ნVყი0ი8მ, L. 8. 2013. 1I00006MV0მ2 VCნიმ08IL6CIM0VI% II0 


38L0M00/Iმ16II6C18V 300V66XVM006IX CI0მ9. 0:08696V%L, 94-95 
23 LCწწს, სოვ7ყმი ს8მწიმხმ§ 100 V. წწხიდმIV, 12 L6ხILიმIV 
2013, იი. 48494/06; წC9წ9L, CI§9(0§ლს V. I|ილემი1მ, 10 
ჰმიყმILV 2012, 00. 13589/07. 
24 CL, 1. V. M0I”LVმ0V. 7 #ხთ)ვყL 1996, ილ. 17383/90.; 
LCVწIIL, II 6მIი§ V. LIმი06, 10 IგიყსმIV 2008, ი0. 35991/04. 


უწ”. ს 81 რ II შის 


აქვე ევროპული სასამართლო ურთი- 
ერთდაპირისპირებულ ინტერესთა შორის 
კონფლიქტის გადაწყვეტისას მიიჩნევს, რომ 
უნდა იყოს დაცული სამართლიანი ბალანსი 
და პრინციპი ბავშვის საუკეთესო ინტერესი- 
დან გამომდინარე.2 

გარდა ბავშვის საუკეთესო ინტერესებისა, 
შვილად აყვანის კონტექსტში გასათვალისწი- 
ნებელია ბავშვის უფლებების დაცვის სხვა 
პრინციპებიც: დისკრიმინაციის აკრძალვა, 
სიცოცხლის, გადარჩენისა და განვითარების 
უფლება, ბავშვის მოსაზრების პატივისცემის 
უფლება.? ადამიანის უფლებათა ევროპული 
სასამართლო ადგენს, რომ შვილად აყვანის 
დროს აკრძალულია დისკრიმინაცია, კერ- 
ძოდ, აუცილებელია ევროპული კოვენციის 
მე-14 მუხლის მოთხოვნის დაცვა, ამ პირო- 
ბებში კი შვილად აყვანი უფლების ჩამორთმე- 
ვა უნდა იყოს განხილული კონვენციის მე-14 
და მე-8 მუხლების ერთობლიობით. საქმეზე 
„5C/IVVI2ძ6ხ6!I V §VVI26IIმ09ი, განმცხადებელი 
დავობდა, რომ მის მიმართ განხორციელდა 
დისკრიმინაცია ასაკის გამო, რადგან მასა 
და შვილად ასაყვან ბავშვს შორის არსებობ- 
და დიდი ასაკობრივი სხვაობა, ევროპულმა 
სასამართლომ აღნიშნა, რომ სახელმწიფოს 
მხრიდან ზედა და ქვედა ასაკობრივი ზღვა- 
რის არსებობა არის დისკრეციული უფლება- 
მოსილება, რაც გამომდინარეობს ბავშვის სა- 
უკეთესო ინტერესებიდან და არ წამოადგენს 
პროპორციულობის პრინციპის დარღვევას. 
ამდენად, სასამართლომ გაარკვია, რომ ასე- 
თი განსხვავებული მოპყრობა არ იყო კონვენ- 
ციის მე-14 მუხლის ჭრილში დისკრიმინაციუ- 
ლი ხასიათის.28 

საინტერესოა ადამიანის უფლებათა ევრო- 
პული სასამართლოს პრაქტიკა ერთნაირსქე- 
სიანთა შვილად აყვანის შესახებ, კერძოდ, 

საქმეზე „C8მ§ მ/72 /7Vხ0/5 V. #/შ9/06“ განმცხა- 
დებლები წარმოადგენდნენ ერთნაირსქესიან 
წყვილს, რომლებიც რეგისტრირებული იყ- 
ვნენ როგორც სამოქალაქო პარტიორები. 
ამიტომ სასამართლომ განმარტა, რომ მათი 
მდგომარეობა არსებითად განსხვავდებოდა 
ქორწინებაში მყოფი წყვილების მდგომარეო- 
ბისგან, ასევე, ფაქტებიდან გამომდინარე, არ 
დაფიქსირებულა განსხვავებული მოპყრობა 
სექსუალური ორიენტაციის საფუძველზე და 
არ შელახულა განმცხადებლის უფლებები.2 

აღსანიშნავია საერთაშორისო გაშვი- 
ლების შესახებ დებულებები, რომელიც მო- 
ცემულია გაეროს 1989 წლის კონვენცია- 
ში „ბავშვთა უფლებების შესახებ“. ბავშვთა 
უფლებების კონვენციის 21-ე მუხლის თანახ- 
მად, სახელმწიფოების მიერ აღიარებულია 
შვილად აყვანის სისტემის არსებობა, ასევე 
აღიარებულია საერთაშორისო გაშვილება, 
კერძოდ, შვილად აყვანა სხვა ქვეყანაში შე- 
საძლოა განხილულ იყოს, როგორც ბავშვის 
მოვლის ალტერნატიული საშუალება, ამ გა- 
შვილებას უნდა ერთვოდეს წინაპირობები, 
რომელიც მოცემულია კონკრეტულ მუხლ- 
ში. ასევე ჩამოთვლილია ის იმპერატიული 
მოთხოვნები, რომელიც აუცილებლად დაცუ- 
ლი უნდა იყოს ყველა წევრი სახელმწიფოს 
მიერ და შიდა კანონმდებლობა, რომელიც 
ეხება საერთაშორისო გაშვილებას, უნდა შე- 
ესაბამებოდეს გაეროს „ბავშვის უფლებათა 
კონვენციის“ 21-ე მუხლს.3% 


შვილად აქჭვანის სეიდუმლოების 
დაცვის კერძოსუმართლებრივი 
ხერხები 


შვილად აყვანის საიდუმლოების გამ- 
ჟღავნებამ შეიძლება გამოიწვიოს პირადი 
ცხოვრების შელახვა, უფლებებისა თუ გაშვი- 
ლებულისა და მშვილებლის სულიერი მდგო- 
მარეობის დარღვევა, რაც შესაძლოა, გა- 
მოიხატოს გაშვილებულის ცხოვრებისა და 

“L/MVV /#MM6) VV0ჩL8ხ“ 


პიროვნების ხელყოფაში.7 ამდენად, შვილად 
აყვანის საიდუმლოების დაცვისთვის უნდა 
განისაზღვროს, თუ რა მოცულობითა და ფო- 
რმით არის დაცული კერძო ცხოვრება საქა- 
რთველოს კანონმდებლობით. ეს საკითხი კი 
უნდა განვიხილოთ დელიქტური პასუხისმგებ- 
ლობის ჭრილში.23 

საქართველოს კანონი „შვილად აყვანისა 
და მინდობით აღზრდის შესახებ“ 65-ე მუხლის 
პირველ პუნქტში აკეთებს ზოგად დათქტმას, 
რომ შვილად აყვანის საიდუმლოების გამ- 
ჟღავნება იწვევს საქართველოს კანონმდებ- 
ლობით დადგენილი წესით პასუხისმგებლო- 
ბას. ბავშვისთვის მორალურიზიანის თავიდან 
ასაცილებლად კანონმდებელი აწესებდა შე- 
ზღუდვას, რომლითაც კანონის მიზანი იყო, 
აღეკვეთა შვილად აყვანის შესახებ ცნობების 
გამოქვეყნების დაუშვებლობა.“ 

როდესაც კერძო ცხოვრებას და პირად 
საიდუმლოებას ექმნება საფრთხე, ხდება რო- 
გორც მორალური ზიანის, ისე მატერიალური 
ზიანს მიყენება. შვილად აყვანის საიდუმლოე- 
ბის უზრუნველსაყოფად, აუცილებელია პირა- 
დი ცხოვრების დამცავი კერძოსამართლებ- 
რივი ნორმების გამოყენება, რათა შვილად 
აყვანის საიდუმლოების დარღვევას მოჰყვეს 
გარკვეული სანქციები, დაზარალებული აღ- 
სდგეს უფლებებში და ზიანი ანაზღაურდეს 
ზიანის, ქმედების მართლწინააღმდეგობის, 
ამ ქმედებასა და შედეგს შორის მიზეზობრი- 
ვი კავშირის, ბრალის კუმულაციურად არსე- 
ბობისას. თუ შვილად აყვანის საიდუმლოე- 
ბის ხელყოფას აქვს ღირებულებითი ფორმა, 
წარმოიშობა ქონებრივი ზიანი,“ შეიძლება 
გამოიხატოს დაზიანებული ქონების ღირებუ- 
ლების შემცირებაში ან მის დაკარგვაში, სა- 
რგებლობის ხელიდან გაშვებაში.% თუმცა, თუ 

კვიდრეობის სამართალი, თბ.., 2000, გვ. 280. 

35 ქონებრივ ზიანთან დაკავშირებით იხ. ჩიკვაშვილი 
შ. 2001. სსკ. 992-ე მუხლი, სსკ-ის კომენტარი, წიგნი 
მე-4, ტომი მე-2, თბილისი, გვ. 380. 

36 ქონებრივი ზიანის შესახებ იხ. იაჩკოვი კ. 1947. ზი- 


ფულადი ფორმით ვერ გადმოიცემა, წარმო- 
იშობა არაქონებრივი ზიანი.7 ეს მეტად მნიშ- 
ვნელოვანი ზიანია, ვინაიდან გულისხმობს 
არამართლზომიერი მოქმედებით გამოწვეულ 
სულიერ და ფიზიკურ ხელყოფას, რომელსაც 
ფულადი ეკვივალენტი ვერ მოეძებნება. კერ- 
ძო სფეროში შეჭრით წარმოშობილი მორა- 
ლური ზიანის დადგომა მძიმე შედეგებთანაც 
არის დაკავშირებული.25 

ამდენად, გასაზიარებელია მოსაზრება, 
რომლითაც შვილად აყვანის საიდუმლოება 
რომ იყოს დაცული კერძოსამართლებრი- 
ვი დაცვის ფორმებით, უნდა ჩაერთოს პი- 
რადი ცხოვრების დამცავი სამოქალაქოსა- 
მართლებრივი ნორმები. შვილად აყვანის 
სუბიექტებს, რომლებსაც აქვთ შვილად აყვა- 
ნის საიდუმლოების დაცვის უფლება, უნდა შე- 
ეძლოთ ქონებრივი და არაქონებრივი ზიანის 
კომპენსირება. ამასთან, უნდა იყოს დაცული 
როგორც კონსტიტუციით, ისე საერთაშორი- 
სო ნორმებით დადგენილი სტანდარტები: 
კერძოდ, ადამიანის უფლებათა ევროპული 
კონვენციის მე-8 მუხლი და ბავშვის უფლე- 
ბათა კონვენცია გამოკვეთს ბავშვის უპირა- 
ტეს ინტერესს. ამ კანონმდებლობით შვილად 
აყვანის საიდუმლოების დაცვა უფრო ეფექტუ- 
რი იქნება სამოქალაქო პასუხისმგებლობის 
ფუნქციების – კომპენსაციის, სატისფაქციისა 
და პრევენციის – მისაღწევად, რაც უმნიშვნე- 
ლოვანესია შვილად აყვანის საიდუმლოების 
ქმედითი დაცვისთვის.2 

ეს საკითხი არაერთგვაროვნადაა მოწეს- 
რიგებული კონტინენტური ევროპისა და სა- 
ერთო სამართლის ქვეყნებში. მაგალითად, 
გერმანიაში დაუშვებელია მშვილებლისა და 
ბავშვის თანხმობის გარეშე შვილად აყვანის 
საიდუმლოების შემცველი ფაქტების გამ- 
ჟღვნება, გარდა იმ შემთხვევებისა, როდესაც 
განსაკუთრებული საფუძლებიდან გამომდი- 


ანის მიყენებით წარმოშობილი ვალდებულებანი 
(თარგმნა გ.დოლიძემ) თბილისი, გე. 8. 

37 ნინიძე, თ., 1978. მორალური ზიანი სამოქალაქო 
სამართალში, ჟურნ, „საბჭოთა სამართალი“, თბი- 
ლისი, გვ. 45. 

38 ბიჭია, მ., 2016. შვილად აყვანის საიდუმლოების 
სამოქალაქოსამართლებრივი დაცვა (თეორიის 
და პრაქტიკის ანალიზი ), გორის სახელმწიფო სა- 
სწავლო უნივერსიტეტის მერვე საერთაშორისო 
სამეცნიერო კონფერენციის მასალები: „განათ- 
ლება XXI საუკუნეში“, გორი, გვ.355. 


39 იქვე. 


“L/MVV /#MM6) VV0ჩL8ხ“ 


ნარე ამას ითხოვს საჯარო ინტერესი.“ შვი- 
ლად აყვანის საიდუმლოება კონტინენტური 
ევროპის ქვეყნებში ერთმნიშვნელოვნად და- 
ცულია და მისი ხელყოფისას გათვალისწი- 
ნებულია სისხლისსამართლებრივი პასუხის- 
მგებლობა. საერთო სამართლის სისტემის 
ქვეყნებში კი შვილად აყვანის ფაქტის გაუხ- 
მაურებლობა არ ისჯება კანონით, ეს მონაცე- 
მები ღიაა არა მხოლოდ ამ სამართლებრივი 
ურთიერთობის მონაწილისთვის, არამედ სხვა 
პირებისთვისაც.“ 

საინტერესო მიდგომაა საფრანგეთში შვი- 
ლად აყვანის კოფიდენციალობასთნ დაკავში- 
რებით. კერძოდ, საფრანგეთის სამოქალაქო 
კოდექსის 1748-ე მუხლი კრძალავს იმ საკი- 
თხების გამოკვლევას, რომლებსაც შეუძლია 
გამოაშკარავოს შვილად აყვანის ფაქტები 
მშვილებელთა ან ბავშვთა თანხმობის გარე- 
შე, მაგრამ მონაცემების გადაცემა შეიძლება, 
თუ არ არსებობს საჯარო ინტერესი. ასევე სა- 
ფრანგეთში მხოლოდ ადმინისტრაციას, მშვი- 
ლებელს, ბავშვის კანონისმიერ წარმომადგე- 
ნელებს და თავად 16 წელს მიღწეულ ბავშვს 
შეუძლია გაეცნოს მასზე არსებულ ინფორმა- 
ციას გაშვილებასთან დაკავშირებით.“ 

დიდ ბრიტანეთში ნაშვილებს მხოლოდ 18 
წლიდან აქვს უფლება, გაეცნოს მასზე არსე- 
ბულ ინფორმაციას შვილების შესახებ, ნახოს 
თავისი დაბადების მოწმობა, რომელშიც აღ- 
ნიშნულია შვილების ფაქტი და დასახელე- 
ბულია ბიოლოგიური მშობლების ვინაობა. 
ასევე ნაშვილებს შეუძლია გამოიყენოს კო- 
ნტაქტური რეესტრი ბიოლოგიური მშობლე- 
ბის ან ნათესავების შესახებ ინფორმაციის 
მისაღებად, რომელიც ყოველთვის ახლდება 
ამ კონტაქტური სისტემის ეფექტურობისთვის. 
რაც შეეხება შოტლანდიას, აქ გვხვდება გა- 
ნსხვავებული ასაკი, კერძოდ, ნაშვილებს 16 
წლის ასაკიდან აქვს უფლება თავისი დაბადე- 
ბის მოწმობისა და რეესტრში არსებული ინ- 
ფორმაციის გაცნობის.4 





40 გერმანიის სამოქალაქო კოდექსი, მუხლი 1758. 

41 ნადიბაიძე, ლ., 1998. შვილად აყვანის სამართლებ- 
რივი პრობლემები, საკანდიდატო დისერტაცია. 
თბილისი, გვ. 87. 


ღია დაე ნახევრად დახურული 
შვილად აქვანი 


ღია შვილად აყვანა “– შვილად აყვანის 
ალტერნატიულ ფორმებად განიხილება ღია 
და ნახევრად დახურული შვილად აყვანა, 
რაც ნოვაციას წარმოადგენს კანონმდებლო- 
ბისთვის. შვილად აყვანა თავისი ისტორიიდან 
გამომდინარე ყოველთვის დახურულ ფაქტს 
წარმოადგენდა, ამ მოვლენამ ასახვა ჰპოვა 
რომანულ-გერმანულ სამართლის სისტემის 
ქვეყნებში. საქართველოს კანონმდებლობაც 
ამ მხრივ მყარად იცავს, როგორც შვილად 
აყვანის შესახებ ცნობების გამოქვეყნების 
დაუშვებლობას, ასევე მისი უზრუნველყოფის 
საშუალებებსაც. მაგრამ აშშ-ისა და კანადის 
საკანონმდებლო პრაქტიკა ნელ-ნელა იჭრე- 
ბა რომანულ-გერმანული სამართლის სისტე- 
მაშიც, რაც გულისხმობს მშვილებლებსა და 
ბიოლოგიურ მშობლებს შორის კონტაქტს შვი- 
ლად აყვანის შემდგომ. ასევე აქტუალურია, 
როდესაც მშვილებლის მიერ ხორციელდება 
ბავშვისთვის შვილების ფაქტის არა მხოლოდ 
გამხელა მცირეწლოვან ასაკში, ან აყვანისთა- 
ნავე, არამედ მის ბიოლოგიურ მშობლებზე ინ- 
ფორმაციის მიწოდება, რაც გულისხმობს იმას, 
რომ ბავშვმა თავიდანვე იცის, ვინ არიან მისი 
ნამდვილი ბიოლოგიური მშობლები და მათი 
სურვილისამებრ, შეუძლია მათთან კონტაქტის 
დამყარება. ასევე შესაძლებელია, ჩამოყა- 
ლიბდეს სხვადასხვა ფორმის კონტაქტი, რომ- 
ლის მაგალითსაც წარმოადგენს ფოტოს გაცვ- 
ლა სააგენტოს მეშვეობით, მშვილებლებსა და 
ბიოლოგიურ მშობლებს შორის, რა დროსაც 
ბავშვმა შვილების ფაქტის შესახებ არაფერი 
იცის,“ ასევე შესაძლოა განხორციელდეს ინ- 
ფორმაციის გაცვლა, ოჯახში სტუმრობა და 
სხვა, რაც წარმოადგენს ღია შვილად აყვანის 
დამახასიათებელ ელემენტებს. 

ღია შვილების მთავარ მახასიათებელს 
წარმოადგენს ის, რომ ბიოლოგიურმა მშო- 
ბლებმა და მშვილებლებმა იციან ერთმანე- 
თის ვინაობა. ასევე აღსანიშნავია, რომ ღია 
შვილების დროს, ბიოლოგიურ დედას თავი- 
სი სურვილისამებრ შეუძლია აარჩიოს ოჯახი 
და მშვილებელი. ბიოლოგიური მშობლები და 





42 56იმს, LIL0005100% ძი 101 LI6IმLIV6C მ I მძინM0%. VVVVV.560მL. 

44 მამულაშვილი, მ., 2014. შვილად აყვანა (შედარე- 


ბით-სამართლებრივი ანალიზი) დისერტაცია, 


თბილისი, გვ. 52. 


უწ ს'წ. ს 8 სს თ (შის 


მშვილებელი უშუალოდ, პირდაპირ უკავშირე- 
ბიან ერთმანეთს და თავად განსაზღვრავენ 
ურთიერთობის ფარგლებს.15 

ამ დროს შესაძლოა წარმოიშვას ერთი 
პრობლემა, რაც გულისხმობს ბავშვით ვაჭ- 
რობას, რაც, სამწუხაროდ, დღევანდელ რე- 
ალობაში ხშირად ხორციელდება, ვაჭრობის 
ობიექტს კი წარმოადგენს ბავშვი, რომლის 
დროსაც ბიოლოგიური დედა ითხოვს გარ- 
კვეულ თანხას თავისი შვილის სანაცვლოდ, 
ან უწესებს მშვილებლებს გარკვეული სახის 
პირობებს, რომლის დარღვევის შემთხვევაში, 
ხორციელდება მუქარა ამ საიდუმლოს გამხე- 
ლის და სხვა. ამ შემთხვევაში, იმის გარდა, 
რომ ირღვევა როგორც სამოქალაქო-სამა- 
რთლებრივი ნორმები (კონფიდენციალობის 
დაცვა და სხვა), ასევე სისხლის სამართლის 
და საერთაშორისო ნორმების დარღვევასთა- 
ნაც გვაქვს საქმე. 

ამიტომ, ვფიქრობ, უმჯობესია ღიაობაც 
მოექცეს გარკვეულ ჩარჩოებში, რათა არ მოხ- 
დეს ბავშვთა უფლებების შელახვა და შვილად 
აყვანამ არ წარმოშვას ადამიანისთვის, კერ- 
ძოდ, ბავშვით ვაჭრობის (ტრეფიკინგის) სა- 
ფრთხე. აქვე უნდა აღინიშნოს, რომ შვილად 
აყვანის ფაქტის ბოლომდე გასაიდუმლოება 
ხშირად ვერ ხერხდება. ამის გამო ნაშვილები 
არასრულწლოვანი ან თუნდაც სრულწლოვა- 
ნი ამის შესახებ იგებს გარეშე მესამე პირე- 
ბისგან, რასაც შესაძლოა სავალალო შედეგი 
გამოიწვიოს, როგორიცაა: აგრესია, დეპრე- 
სია, საკუთარ თავთან ჩაკეტილობა, გაუცხო- 
ება და სხვა. ამიტომ გადაჭრით რომელიმე 
ფორმისთვის უპირატესობის მინიჭება ვერ 
იქნება სწორი, რადგან ორივე ფორმას აქვს 
თავისი დადებითი და უარყოფითი მხარეები. 
ვფიქრობ, რომ ინდივიდუალური მიდგომის 
გათვალისწინება იქნება ყველაზე უფრო მი- 
საღები ბავშვის ინტერესების დასაცავად. 

ნახევრად დახურული შვილად აყვანა – 
ღია და დახურილ ფორმებთან ერთად, თა- 
ნამედროვე საზოგადოებაში გამოიყოფა 
ნახევრად დახურული შვილად აყვანა, რაც შუ- 
ალედური რგოლის ფუნქციას ასრულებს.ის ამ 
ორ უკიდურესს ფორმას შორის გამავალი შუა 
ღერძია, რაც შედარებით ნეიტრალურია ორ 
რადიკალურად განსხვავებულ შემთხვევაში. 
ნახევრად დახურული შვილების მახასიათებე- 

ლი და განმასხვავებელი ნიშანი არის იმ სპე- 
ციუალური უფლებამოსილი ორგანოების, ან 
პირების არსებობა, რომლებიც აკავშირებენ 
მშვილებლებსა და ბიოლოგიურ მშობლებს, 
ისინი დამაკავშირებელი რგოლის ფუნქციას 
ასრულებენ.“ ნახევრად დახურული შვილე- 
ბის მთავარ მახასიათებელს წარმოადგენს ის 
ფაქტი, რომ ამ დროს ხდება მხოლოდ ზოგა- 
დი ინფორმაციის გაცვლა მშვილებლებსა და 
ბიოლოგიურ მშობლებს შორის, რომელიც არ 
შეიცავს მშვილებლებისა და მშობლების მა- 
იდენტიფიცირებელ მონაცემებს და გამორი- 
ცხავს სხვა რაიმე ფორმით კომუნიკაციას თუ 
ინფორმაციის მიწოდებას. 

ამ ფორმის დროს უპირატესობა ენიჭება 
დაინტერესებულ მხარეთა ინტერესებს, უპირ- 
ველესია მათი შეთანხმება, რომელიც პირდა- 
პირ კომუნიკაციას კრძალავს, მაგრამ ჩვეუ- 
ლებრივ მოვლენას წარმოადგენს ფოტოების 
გაგზავნა, წინასწარ განსაზღვრული ინფორ- 
მაციის გაზიარება პერიოდულობით და სხვა, 
მაგრამ გვარების, ტელეფონის ნომრების და 
მისამართის გაცვლა ხშირად არ ხორციე- 
ლდება. ასევე, ნახევრად დახურული შვილად 
აყვანის ერთ-ერთ ძირითად თავისებურებას 
წარმოადგენს მესამე პირთა მონაწილეობა, 
რომლებიც არიან: სააგენტოები, ადვოკატები 
თუ სხვა შუამავალი პირები.“7 


დასკვნა 


ამდენად, შვილად აყვანის საიდუმლოე- 
ბას თავისი საწყისები აქვს კონსტიტუციაში 
პირადი ცხოვრებისა და კონფიდენციალური 
ინფორმაციის დაცვის უფლებების სახით. ამ- 
ჟამად სსკ-იდან ამოღებულია 1263-ე და 1264- 
ე მუხლები, რომლებიც შვილების კონფიდენ- 
ციალობის დაცულობას ეხებოდა, მაგრამ, 
ვფიქრობ, ის უზრუნველყოფილია კონსტი- 
ტუციით ამ უფლებათა დაცულობის მაღალი 
სტანდარტით. შესაბამისად, შვილად აყვანის 
კონფიდენციალობის დაცვის მიზნით კარგი 
იქნება მის მიმართ კონსტიტუციური სტანდა- 
რტის გამოყენება. 





46 მამულაშვილი, მ., 2014. შვილად აყვანა (შედარე- 


ბით-სამართლებრივი ანალიზი) დისერტაცია, 


თბილისი, გვ. 56. 

უმა ს'წ. ს 81 ი I შის 


ამასთან კონსტიტუციით გამყარებულ 
ამ დებულებებს აზუსტებს კანონის „შვილად 
აყვანასა და მინდობით აღზრდის შესახებ“ 
65-ე მუხლი; ის ფაქტობრივად იმეორებს იდე- 
ას, რომელიც სამოქალაქო კოდექსის ამოღე- 
ბულ მუხლებში არსებობდა შვილად აყვანის 
საიდუმლოების დაცვასთან დაკავშირებით. 
ამავე დროს, კანონის „შვილად აყვანასა და 
მინდობით აღზრდის შესახებ“ 65-ე მუხლის 
მეორე პუნქტი აკონკრეტებს სუბიექტთა წრეს, 
რომელსაც შეიძლება შეეხოს პასუხისმგებ- 
ლობა ამ საიდუმლოების გამჟღავნებისას, 
ხოლო პირველი პუნქტი შეიცავს ზოგად და- 
თქმას შვილად აყვანის საიდუმლოების გამ- 
ჟღავნებისთვის კანონმდებლობით დადგე- 
ნილი წესით პასუხისმგებლობის თაობაზე. 
შესაბამისად, სპეციალურ კანონში არსებული 
ამ ჩანაწერის გამო, სამოქალაქო კოდექსში 
არ იყო იგივე შინაარსის მატარებელი მუხლე- 
ბის დატოვების აუცილებლობა. 

საქართველოს სამოქალაქო კანონმდებ- 
ლობისა და ადამიანის უფლებათა ევროპუ- 
ლი სასამართლოს პრაქტიკის ანალიზიდან 
ჩანს, რომ შვილად აყვანის კონფიდენცია- 
ლობა ადამიანის კერძო სფეროში შედის, რის 
გამოც ამ სივრცეში შეღწევა დაუშვებელია 
და მისი დაცვაც გარანტირებულია, გარდა 
საქართველოს კონსტიტუციისა, საერთაშო- 
რისო ხელშეკრულებებითა და ეროვნული 
კანონმდებლობით. ამასთან, დადგინდა, რომ 
შვილად აყვანის საიდუმლოება განიხილე- 
ბა ცხოვრების კერძო სფეროს შემადგენელ 
ნაწილად. ამიტომ გასაზიარებელია იურიდი- 
ულ ლიტერატურაში აღნიშნული მოსაზრება, 
რომ შვილად აყვანის საიდუმლოების და- 
საცავად ლოგიკურად უნდა იყოს პირადი 
ცხოვრების დამცავი კერძოსამართლებრივი 
ნორმებიც გამოყენებული. ეს გულისხმობს 


M0IC5: 


კონფიდენციალობის ხელყოფის საფრთხის 
ან შელახვის დროს როგორც ქონებრივი, ისე 
არაქონებრივი ზიანის ანაზღაურების მოთხო- 
ვნების გამოყენებას. 

გარდა „შვილად აყვანასა და მინდობით 
აღზრდის შესახებ“ კანონისა, ვფიქრობ, შვი- 
ლად აყვანის საიდუმლოების სათანადოდ 
დასაცავად უნდა ვიხელმძღვანელოთ სამო- 
ქალაქო კოდექსის შესაბამისი ნორმებით 
და ბავშვის უფლებათა კოდექსითაც. ასევე, 
განსაკუთრებული მნიშვნელობა აქვს ადამი- 
ანის უფლებათა ევროპული სასამართლოს 
პრაქტიკის გაზიარებას. შესწავლილი პრაქტი- 
კა ადასტურებს, რომ ევროპული სტანდარტე- 
ბისა და ბავშვის უფლებათა კოდექსის მოთხო- 
ვნების გათვალისწინებით დაცული იქნება 
ბავშვის საუკეთესო ინტერესები, რომლებიც 
ობიექტური გარემოებებით უნდა დადგინდეს. 

როგორც ჩანს, 21-ე საუკუნეში ნოვაციას 
წარმოადგენს ღია და ნახევრად დახურული 
შვილად აყვანა, რამაც ამერიკასა და ევრო- 
პის სხვადასხვა ქვეყანაში ფეხი მოიკიდა. ამ 
შემთხვევებში ურთიერთობები უფრო ღიაა 
და შვილება ზოგ შემთხვევაში გასაიდუმლო- 
ებულიც არ არის. ღია და ნახევრად დახუ- 
რულ შვილებასაც, ისევე როგორც დახურულ 
შვილებას, თავისი უარყოფითი და დადები- 
თი მახასიათებელები გააჩნია, რაც ზემოთ 
აღინიშნა. ამიტომ, ვფიქრობ, რომ ბავშვის 
ინტერესების ქმედითი დაცვა მიიღწევა ორი- 
ვე ფორმის დადებითი კომპონენტების კომ- 
ბინირებით. ამავე დროს, მოცემულ პროცესში 
მთავარ მიზანს უნდა წარმოადგენდეს ბავშვის 
უპირატესი ინტერესის დაცვა, რაც უნდა დაე- 
ფუძნოს ფსიქოსოციალური გარემოს გათვა- 
ლისწინებასა და შვილად აყვანის ინსტიტუ- 
ტის მიზნის შენარჩუნება-რეალიზებას. 

